Pajjiżi li kienu qed jirċievu l-vaċċin kontra l-COVID-19 bi programm globali tal-WHO m'għandhomx biżżejjed dożi biex ikomplu l-programmi ta' tilqim tagħhom. Konsulent ewlieni tal-Organizzazzjoni qal li l-programm Covax qassam disgħin miljun doża lil 131 pajjiż madwar id-dinja, iżda jidher li dan ma kienx biżżejjed biex jipproteġi ċ-ċittadini minn virus li għadu qed jinfirex f'xi pajjiżi. Xi pajjiżi Afrikani fil-fatt qed jesperjenzaw mewġa oħra ta' COVID-19, u jidher li qed isiru diskussjonijiet mal-progamm Covax biex isir hub reġjonali li jaħżen u jqassam it-tilqim fl-Afrika t'Isfel.